Suchinthana/ta-wikipedia huggingface dataset:
ஆனந்த பூங்காற்றே

ஆனந்த பூங்காற்றே (Anantha Poongatre) 1999 இல் வெளிவந்த தமிழ்த் திரைப்படமாகும். இப்படத்தில் கதாநாயகனாக அஜித் குமாரும், கதாநாயகியாக மீனாவும் நடித்துள்ளனர். முக்கிய கதாப்பாத்திரத்தில் கார்த்திக் நடித்தார். இந்தப் படத்தை ராஜ் கபூர் இயக்கியிருந்தார்.

நடிகர்கள் 
அஜித் குமார்
மீனா
கார்த்திக்
மாளவிகா
விஜயகுமார்
ராசன் பி.தேவ்
மணிவண்ணன்
வடிவேலு
மனோபாலா

பாடல்கள் 
இத்திரைப்படத்தின் பாடல்களுக்கு தேவா இசையமைத்துள்ளார்.
 மீனாட்சி மீனாட்சி என்ற பாடலை பொன்னியின் செல்வன் இயற்றினார். ஏனைய பாடல்களை வைரமுத்து இயற்றினார்.

மேற்கோள்கள்

வெளி இணைப்புகள் 
 

1999 தமிழ்த் திரைப்படங்கள்‎
அஜித் குமார் நடித்துள்ள திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
மீனா நடித்த திரைப்படங்கள்
கார்த்திக் நடித்த திரைப்படங்கள்
மாளவிகா நடித்த திரைப்படங்கள்
விஜயகுமார் நடித்த திரைப்படங்கள்
மணிவண்ணன் நடித்த திரைப்படங்கள்
வடிவேலு நடித்த திரைப்படங்கள்
மனோபாலா நடித்த திரைப்படங்கள்
ஆல்வார் குல்ஸ்ட்ரான்ட்

ஆல்வார் குல்ஸ்ட்ரான்ட் (Allvar Gullstrand, சூன் 5, 1862 - சூலை 28, 1930) ஒரு சுவீடிய விழியியலாளர் (கண் மருத்துவர்) ஆவார். இவர் உப்சாலா பல்கலைக்கழகத்தில் தொடர்ந்து (1894-1927) கண் மருத்துவம், மற்றும் ஒளியியல் துறைகளில் பேராசிரியராகப் பணி புரிந்து வந்தார். 1911 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசினைப் பெற்றவர். இவர், கண்களில் ஏற்படும் ஒளி சிதைவினையும், ஒளியியல் உருமத்தினையும் கண்டறிய இயல்கணித முறைகளைப்பயன்படுத்தினார். உருப்பிறழ்ச்சி (astigmatism), விழி அகநோக்கியினை மேம்படுத்துதல் மற்றும் கண்புரை நீக்கியபின் திருத்துவில்லைகளை உபயோகித்தல் ஆகியவற்றில் நடத்திய ஆய்விற்காக பாராட்டப்படுகிறார்.

மேற்கோள்கள் 

1862 பிறப்புகள்
1930 இறப்புகள்
நோபல் மருத்துவப் பரிசு பெற்றவர்கள்
நோபல் பரிசு பெற்ற சுவீடியர்கள்
சுவீடன் மருத்துவர்கள்
சுவீடன் உயிரியலாளர்கள்
திருவனந்தபுரம்

திருவனந்தபுரம் என்பது இந்தியாவிலுள்ள கேரள மாநிலத்தின் தலைநகராகும். இந்நகரானது, திருவனந்தபுரம் என்றழைக்கப்படும் மாவட்டத்தின் ஒரு பகுதியாகும். இந்நகரம் மகாத்மா காந்தியால் இந்தியாவின் பசுமை நகரம் என அழைக்கப்பெற்றது. கேரளாவின் பெரிய நகரமும், அதிக நகரம் கொண்ட நகரமும் இதுவே. இந்திய நடுவணரசின் ஆய்வுக்கழகங்களும் கேரள மாநில அரசின் அலுவலங்களும் இங்கே உள்ளன. இந்நகரம் கேரளாவின் சிறந்த நகரமாக அறியப்படுகிறது. மேலும் கேரள மாநில உள்ளாட்சி அமைப்பின்படி சுமார் நூறு (100) வார்டுகளைக் கொண்ட கேரள மாநிலத்தின் மிகப்பெரிய மாநகராட்சி ஆகும்.

பெயர்க் காரணம்
தமிழ்ச் சொற்களான திரு, அனந்த, புரம் ஆகிய பதங்களின் இணைப்பே திருவனந்தபுரமாகும். அனந்தன் என்ற பாம்பின் மீதே திருமால் (அரங்கநாதர்) படுத்திருப்பார். இவ்வூரிலுள்ள புகழ்பெற்ற அரங்கநாதர் திருக்கோயிலால் இப்பெயர் வந்தது.

வரலாறு 
பொ.ஊ. 1745 முதல் 1949 வரை திருவிதாங்கூர் சமஸ்தானத்தின் தலைநகராக திருவனந்தபுரம் இருந்து வந்தது. 1949-க்குப் பிறகு இது திரு-கொச்சியின் தலைநகராக இருந்தது. நவம்பர் 1, 1956-ல்  கேரள மாநிலம் உருவான போது அதன் தலைநகராகத் தேர்வு செய்யப்பட்டது. இங்குள்ள திரு பத்மநாப சுவாமி கோயிலைக் கட்டியவர் தமிழர் ஆவார்.

விளையாட்டுக்கள்
மட்டைப் பந்தாட்டம் மற்றும் கால் பந்தாட்டங்கள் இந்நகரில் பிரபலமானவை. முக்கியமான மட்டைப் பந்தாட்ட மைதானங்கள் இங்கு உள்ளன. கைப்பந்து, கூடைப்பந்து ஆகிய விளையாட்டுகள் பள்ளிகளில் கற்றுத் தரப்படுகின்றன. கோல்ப் விளையாட்டும் சிலரால் விளையாடப்படுகிறது.

ஊடகம் 
பெரும்பாலான நாளிதழ்கள் மலையாளத்திலும் ஆங்கிலத்திலும் பதிப்பிக்கப்படுகின்றன. பெரும்பாலான மலையாள தொலைக்காட்சிகள் இந்நகரத்தைத் தலைமையிடமாகக் கொண்டு இயங்குகின்றன. திரையரங்குகளில் மலையாளம், ஆங்கிலம், தமிழ், இந்தி ஆகிய மொழிப் படங்கள் திரையிடப்படுகின்றன.
இந்தியாவின் முன்னணி தொலைபேசி சேவை வழங்கும் நிறுவனங்கள் இங்கும் தங்கள் சேவையை வழங்குகின்றன. இங்கு திரையிடப்படும் தமிழ் திரைப்படங்கள் பெரும்பாலும் தமிழிலேயே திரையிடப்படுகின்றன. இந்த நகரத்தின் மேற்கில் தமிழர்கள் அதிக அளவிலும், கிழக்கில் கணிசமான அளவிலும் வாழ்கின்றனர்.

போக்குவரத்து 
 பன்னாட்டு விமான நிலையம்
 இரயில் நிலையம்
 பேருந்து நிலையம்

சாஸ்தமங்கலம் 
திருவனந்தபுர நகரத்தில் ஒரு பிரபலமான குடியிருப்புப் பகுதி சாஸ்தமங்கலம். ஸதமங்கலம் என்ற பெயரில் இருந்து  சாஸ்தமங்கலம் என்ற பெயர் வந்ததாகக் கூறுவர். இது நேப்பியர் அருங்காட்சியகத்தில் இருந்து 3 கி.மீ. தொலைவில் உள்ளது.  இது ஒரு சந்திப்புப் பகுதியாகும். இங்கிருந்து வட்டியூர்க்காவு, வெள்ளையம்பலம், எடப்பழிஞ்சி மற்றும் பெரூர்கட (வழி:பிப்பின்மூடு) போன்ற ஊர்களுக்குச் செல்லலாம்.

சான்றுகள்

வெளி இணைப்புகள் 
 GeoHack - திருவனந்தபுரம்

Official District website 
Government of Kerala Website on Thiruvananthapuram District

கேரள மாநிலத்திலுள்ள ஊர்களும் நகரங்களும்
இந்திய மாநிலங்களின் தலைநகரங்கள்
கேரளாவிலுள்ள மாநகரங்கள்
திருவனந்தபுரம் மாவட்டத்தில் உள்ள ஊர்களும் நகரங்களும்
குண்டு எறிதல் (விளையாட்டு)

குண்டெறிதல் ஓர் இரும்புப் பந்தை எவ்வளவு தூரம் எறிய முடியும் என்று பார்க்கும் ஒரு தட கள விளையாட்டு ஆகும். நான்கு வகையான எறியும் போட்டி விளையாட்டுக்களில் குண்டு எறிதல் (shot-put) விளையாட்டும் ஒன்று.

விளையாட்டு முறைகள் 

இந்தக் குண்டு எறிதல் விளையாட்டில் இரண்டு முறைகள் உள்ளன. அவை டிஸ்கோபெட் முறை, ஓப்ரியன் முறை.
இந்த போட்டியில் பிடித்தல், நிற்கும் நிலை, சறுக்குதல் மற்றும் எறிதல் என்பன முக்கியத் திறன்களாக உள்ளன.

குண்டின் எடை 
இந்த விளையாட்டுப் போட்டியில் வயதுக்கேற்ப 4, 6, 7.26 கிலோ கிராம் எடை அளவுடைய குண்டுகள் பயன்படுத்தப்படுகிறது. பொதுவாக ஆண்களுக்கு 7.26 கிலோ கிராம் எடையுள்ள குண்டும், பெண்களுக்கு 4 கிலோ கிராம் எடையுள்ள குண்டும் போட்டிகளில் பயன்படுத்தப்படுகிறது.

குண்டெறியும் முறை 
குண்டு எறிபவர் 7 அடி வட்டத்துக்குள் நின்று எறிவார். வட்டத்தை மீறினால் அது தவறு. ஒரு குறிப்பிட்ட எறி பரப்புக்குள் எறிய வேண்டும். பந்து அந்த பரப்பை விலக்கி வீழ்ந்தால் அது தவறு. எறியும் பொழுது கழுத்தடிக்கு அருகில் பந்தை வைத்து எறிய வேண்டும். எறியும் பொழுது கையை கழுத்துக்கு நேர் வெளியே வீசி எறிய வேண்டும்.

தடகள விளையாட்டுகள்
தனிநபர் விளையாட்டுக்கள்

மேற்கோள்கள்
கொலம்பிய மக்கள்

கொலம்பிய மக்கள் (Colombian people) என்பது கொலம்பியா நாட்டில் வாழ்பவரைக் குறிக்கிறது. இவர்களுள் பெரும்பாலானோர் எசுப்பானிய மொழி பேசும் ரோமன் கத்தோலிக்கர்கள். இவர்கள் ஐரோப்பியர்கள், ஆப்பிரிக்கர்கள், மற்றும் அமெரிந்தியர்கள் ஆகிய மரபுகளின் கலப்பினால் உருவானவர்கள். 2006 ஆம் ஆண்டில் கொலம்பியாவின் மக்கள்தொகை சுமார் 43.6 மில்லியன். லத்தீன் அமெரிக்காவில் பிரேசில் மற்றும் மெக்சிகோவை அடுத்து மூன்றாவது அதிக மக்கள்தொகை கொண்ட நாடு கொலம்பியா. கொலம்பிய மக்கள் வெனிசுவேலா போன்ற அண்டை நாடுகளிலும் அதிக எண்ணிக்கையில் வாழ்கின்றனர்.

இனங்கள்

மேற்கோள்கள்

es:Colombiano
முக்கூடற் பள்ளு

பள்ளு என்ற சிற்றிலக்கிய வகையில் அடிமைகளின் வாழ்வியலை விளக்கும் சிறந்த நூல் முக்கூடற்பள்ளு. நெல்லை மாவட்டத்தில் உள்ள பொருநை ஆற்றங்கரையில் முக்கூடல் என்ற நகரம் உள்ளது. இங்கு எழுந்தருளியுள்ள அழகர் பெருமானை இந்த நூல் போற்றி எழுதப்பட்டுள்ளது. இந்த நூலின் காலம் கி.பி. 1680  ஆண்டு நாயக்க மன்னர்கள் ஆட்சி காலம் எனக் குறிப்பிடப்படுகின்றது. இதனை சொல் நயத்தோடும், ஓசை நயத்தோடும், சிலேடை நயத்தோடும் எழுதிய புலவன் யார் என்றே தெரியவில்லை.

நூல் அமைப்பு 
குடும்பன் என்னும் பொதுப்பெயரால் குறிப்பிடப்படும் உழவன் இந்த நூலின் பாட்டுடைத் தலைவன். முக்கூடற் பள்ளியாகிய மூத்த பள்ளி குடும்பனின் முதல் மனைவி. மருதூர்ப் பள்ளியாகிய இளைய பள்ளி குடும்பனின் இரண்டாவது மனைவி. இவர்கள் அழகர் கோயிலுக்கு உரிய பண்ணை நிலத்தைப் பயிரிட்டு வாழ்பவர்கள். பண்ணைக்காரன் என்பவர் கோயில் நிலத்தைக் கண்காணிக்கும் நிலக்கிழார். 

இவர்களின் உரையாடலாக இந்த நூல் நாடக வடிவத்தில் அமைந்துள்ளது. 

இந்த நூல் உழவுத் தொழிலின் மேன்மையைப் புலப்படுத்தி அக்கால உழவுத் தொழிலை விளக்குகிறது. வித்து-வகை, மாடு-வகை, ஏர்-வகை முதலானவற்றைக் கூறும் பள்ளி (அடிமை ) அக்கால வேளாண்மை முறைமையைக் காட்டுகிறது.

மேற்கோள்கள்

வெளி இணைப்புகள் 
 பள்ளும் குறமும்
 முக்கூடற் பள்ளு - பாடலும் செய்தியும்

பள்ளு
கோடு (வடிவவியல்)

வடிவவியலில் கோடு (அல்லது நேர்கோடு)(Line) என்பது கணக்கிடமுடியாத அளவுக்கு (தோராயமாக முடிவிலிக்குச் சமமாக) மிகச் சன்னமானதும் மிக நீளமானதுமான ஒரு வடிவவியல் உருவம் அல்லது பொருளாகும். அதாவது நீளமானதும் நேரானதுமான வளைகோடு, நேர் கோடு ஆகும். ஒரு நேர்கோட்டை வரையறுக்க இரண்டு புள்ளிகள் தேவை. அந்த இரண்டு புள்ளிகளுக்கு இடையேயான குறைந்த பட்ச தூரத்தின் பாதையில் நேர்கோடு அமையும். இரு கோடுகள் அதிக பட்சம் ஒரு புள்ளியில் தான் வெட்டி கொள்ள முடியும். இரு தளங்கள் அதிக பட்சம் ஒரு நேர்கோட்டில் தான் வெட்டி கொள்ள முடியும்.

நேர்கோடுகள் 

நேர்க்கோடு (நேர்கோடு) என்பது எல்லா இடத்திலும் ஒரே சாய்வு கொண்டுள்ள ஒரு கோடு. இடத்திற்கு இடம் சாய்வு மாறாது. துல்லியமாய் வரையறை செய்கையில், ஒரு நேர்க்கோடு என்பது பருமன் ஏதும் அற்ற ஒரே சாய்வோடு முழுநீளமும் நேராக இருக்கும் ஒரு கோடு.
யூக்கிளிடின் வடிவவியல் கணிதத்தின் படி எந்த இரு புள்ளிகளின் வழியாகவும் ஒரே ஒரு நேர்க்கோடு மட்டுமே செல்லும். எந்த இரு புள்ளிகளுக்கும் இடையே உள்ள மிகக்குறைந்த இணைப்பு, தொலைவு அல்லது நீளப் பாதை ஒரு நேர்க்கோடுதான்.

நேர்க்கோட்டிற்கான கணித சமன்பாட்டு வழி விளக்கம்

ஓரு கார்ட்டீசியன் ஒப்பச்சுச் சட்டத்தில் வரையப்பட்ட எந்த ஒரு நேர்க்கோட்டையும் செயற்கூறு வழி ஒரு சமன்பாட்டால் விளக்கலாம்:

மேலே உள்ள பொதுச் சமன்பாட்டில்:
 m என்பது  நேர்க்கோட்டின் சாய்வைக் குறிக்கும். 
 b என்பது நேர்க்கோடு நெடுக்கு அச்சை (y-அச்சை) வெட்டும் தொலவு y-வெட்டு 
 x என்பது கிடை அச்சின் (x-அச்சின்) வழி அளக்கப்படும் சாரா மாறி. 
 y என்பது சார் மாறியால் மாறும் செயற்கூறு.

மேற்கூறிய சமன்பாட்டில்: 
x என்னும் சார்பற்ற மாறி சுழியாக இருந்தால் ( x = 0),  y = b. 
 y = 0, என்றால், x = -b/m = x-வெட்டு.

m = - ( y-வெட்டு) / (x-வெட்டு) .

ஆகவே சாய்வு எனப்படுவது, கிடையாக x தொலைவு சென்றால், நேர்க்கோடானது எவ்வளவு உயர்கின்றது ( y அளவு என்ன) என்பதைக் குறிக்கும்.
இக்கருத்துக்களைப் படத்தில் வரைந்து காட்டியுள்ள பல நேர்க்கோடுகளையும் அதற்கான சமன்பாடுகளையும் கொண்டு புரிந்து கொள்ளலாம்.

நேர்கோட்டு சமன்பாடுகள்

பொதுச் சமன்பாடு 

நேர்கோட்டுச் சமன்பாட்டின் பொது வடிவம்:

,

இங்கு A, B இரண்டும் ஒரே சமயத்தில் பூச்சியமாக இருக்காது.

இரு புள்ளிகள் வழி சமன்பாடு 

(x1, y1) மற்றும் (x2, y2) என்ற இரு புள்ளிகள் வழிச் செல்லும் நேர்கோட்டின் சமன்பாடு:

f(x) = y1 + [(y2 - y1) / (x2 - x1)](x - x1),

இங்கு x1 மற்றும் x2 வெவ்வேறாவவை. இவை சமமாக இருந்தால் சமன்பாடு பின்வருமாறு எளியதொன்றாகி விடும்.

இப்பொழுது, இரண்டாவது புள்ளிக்கு அவசியமில்லாமல் போய்விடுகிறது.

சாய்வு - புள்ளி சமன்பாடு 

 என்ற புள்ளி வழியே செல்வதும் சாய்வு(Slope)  கொண்டதுமான நேர்கோட்டின் சமன்பாடு:

.

சாய்வு - வெட்டுத்துண்டு சமன்பாடு 

சாய்வு m மற்றும் y -வெட்டுத்துண்டு(Intercept) b

.

வெட்டுப்புள்ளி - வெட்டுப்புள்ளி சமன்பாடு 

நேர்கோடானது x -அச்சை (a, 0) -புள்ளியிலும் y -அச்சை (0, b) -புள்ளியிலும் சந்தித்தால் அதன் சமன்பாடு. 
,

இதனை,

 எனவும் எழுதலாம். a மற்றும் b பூச்சியமாக இருந்தாலும் இவ்வடிவில் கணக்கிடுதல் சாத்தியமாகும்.

மேலும் பார்க்க
கோட்டுத்துண்டு
வளைகோடு
இயங்குவரை
ஒரு புள்ளியிலிருந்து ஒரு கோட்டின் தூரம்
தளம்
பல்கோண வளைவரை

குறிப்புகள்

மேற்கோள்கள்

வெளியிணைப்புகள்

 
 
 நேர்கோட்டு சமன்பாடுகள்

வடிவவியல்
பகுமுறை வடிவவியல்
கோடு (வடிவவியல்)
பிரியா கில்

ப்ரியா கில் (பிறப்பு:டிசம்பர் 9, 1977) இந்தியத் திரைப்பட நடிகை ஆவார். இவர் ஹிந்தி, தமிழ், தெலுங்கு, மலையாளம், மற்றும் பஞ்சாபி அகிய மொழிகளில் நடித்துள்ளார். 1996ல் வெளிவ்ந்த தேரே மேரே சப்னே என்ற ஹிந்தி படத்தின் மூலம் திரைத்துறைக்கு அறிமுகமானார்.

நடித்த படங்களில் சில
 தேரே மேரே சப்னே (ஹிந்தி)
 ஷிர்ப் தும் (ஹிந்தி)
 ரெட் (தமிழ்)
 மேகம் (மலையாளம்)
 பாகுன்னாரா (தெலுங்கு)
 ராயலசீமா ரமண்ன செளத்ரி (தெலுங்கு)

1977 பிறப்புகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
1975 பிறப்புகள்
இந்திய அரசியலமைப்பிலுள்ள நீதிப் பேராணைகள்

இந்திய உச்சநீதிமன்றமும், உயர்நீதிமன்றங்களும் சட்டங்களை நீதிப் புனராய்வு செய்யும் அதிகாரம் பெற்றுள்ளன. ஒரு சட்டம் அரசியலமைப்புக்கு உட்பட்டது அல்லது புறம்பானது என்று தீர்ப்பு வழங்கத்தக்க அதிகாரத்திற்கே, நீதிப் புனராய்வு என்று பெயர். அரசியலமைப்பின் காவலனாக நீதித்துறை விளங்குகிறது. இந்திய குடிமக்களின் உரிமைகளையும் சுதந்திரங்களையும் நீதித்துறை இதன் மூலம் பாதுகாக்கிறது.இந்தியக் குடியரசுத் தலைவர் நாட்டின் அவசரக் காலங்களில், இந்திய அரசியலமைப்பின் அடிப்படை உரிமைகளை தற்காலிகமாக நிறுத்தி வைக்க முடியும். மற்ற சூழ்நிலைகளில், அடிப்படை உரிமைகள் பாதிக்கப்பட்டால், பாதிக்கப் பட்டவர் பின்வரும் நீதிப் பேராணைகள் வழியாக, நீதியை உச்சநீதி மன்றத்திலோ(அரசியலமைப்பு உட்பிரிவு(சரத்து)-32 வழியாக), உயர்நீதி மன்றத்திலோ (உட்பிரிவு-226 வழியாக)பெற முடியும்.

இதற்கு ஐந்து வகையான நீதிப் பேராணைகள் தீர்வு உள்ளன.அவை:

 ஆட்கொணர் நீதிப்பேராணை
 கட்டளை நீதிப்பேராணை
 தடை நீதிப்பேராணை
 உரிமைவினா நீதிப் பேராணை
 தடைமாற்று நீதிப்பேராணை
என அழைக்கப்படுகின்றன.

ஆட்கொணர் நீதிப்பேராணை (Writ of Habeas Corpus) 
தவறாக ஒருவர் காவலில் வைக்கப்பட்டால், அவருக்கு நீதி வழங்கும் நீதிமன்றம் காவலில் வைத்த அதிகாரிக்கோ அல்லது அரசாங்கத் திற்கோ ஆணை வழங்கி, காவலில் வைக்கப்பட்ட வரை நீதிமன்றத்தின்முன் கொண்டுவரச் செய்வதாகும். காவலில் வைக்கப்பட்டது சரியென நியாயப்படுத்த வேண்டியது காவல் துறையின் கடமை, இல்லையேல் அவரை விடுதலை செய்ய வேண்டும்.

வேறுபாடு:நீதிமன்ற அழைப்பாணை இட்டும் நீதிமன்றம் காவல்துறையினரை, குறிப்பிட்ட நபரை அழைத்து வர ஆணையிடலாம். அவ்வாறு அழைக்கப்படும் நபர் சட்டக் கடமைமீறலைச் செய்தவர் ஆவார். ஆனால், இந்த நீதிப் பேராணை, சட்ட உரிமைக்காக வழங்கப்படுகிறது.

கட்டளை நீதிப்பேராணை (Writ of Mandamus) 
ஒரு குறிப்பிட்ட செயலை உடனடியாக செய்யக்கோரி நீதிமன்றம் ஆணை பிறப்பிப்பதாகும். இவ்வாணை பிறப்பிக்கப்பட்டதும் குறிப்பிட்ட அலுவலர் அச்செயலை உடனடியாகச் செய்ய வேண்டியவராகிறார்.

தடை நீதிப்பேராணை (Writ of Prohibition) 
ஒரு நீதிமன்றம், அதன் அதிகார வரம்பைத் தாண்டுவதைத் தடுக்க அல்லது தனக்கு இல்லாத அதிகார வரம்பை அபகரிப்பதைத் தடுக்க,கீழமை நீதிமன்றத்திற்கு எதிராக தடை உத்தரவு பிறப்பிப்பது.

உரிமைவினா நீதிப் பேராணை (Writ of Quo warranto) 
பாதிக்கப்பட்ட ஒரு நபரின் நியாயமான கோரிக்கையின் அடிப்படையில், அரசாங்கத்தின் அலுவலர் ஒருவரை அவர் எந்த அடிப்படையில் குறிப்பிட்ட பதவியை வகிக்கிறார் என்பதைத் தெளிவுபடுத்தக் கோரும் நீதிமன்றத்தின் உத்தரவாகும்.

தடைமாற்று நீதிப்பேராணை (Writ of Certiorari) 
நீதிமன்றம் தனது கீழ்பட்ட ஒரு அதிகாரிக்கோ அல்லது நீதிமன்றத்துக்கோ ஆணை பிறப்பித்து, குறிப்பிட்ட நீதிமன்றச் செயல்முறைகளையும் ஆவணங்களையும் தனக்கோ அல்லது உரிய அதிகாரிக்கோ மாற்றச் செய்து நியாயமான பரிசீலனைக்கு அனுப்பச் செய்வதாகும்.

மேற்கோள்கள் 

 நீதிப் பேராணை வகைகள் -காணொலி

இந்திய நீதிமன்றங்கள்
இந்திய அரசியலமைப்புச் சட்டம்
உப்புமா

உப்புமா அல்லது உப்மா என்பது தென்னிந்தியாவைப் பூர்விகமாகக் கொண்ட இந்தியாவின் பிரபலமான சிற்றுண்டியாகும். உப்பும் மாவும் சேர்ந்த கலவையே உப்புமா ஆகும். மிகக்குறைவான செய்பொருட்களைக் கொண்ட உப்புமா சுலபமாக தயாரிக்கப்படுவதாலும், சிறந்த சுவையுடையதாக இருப்பதாலும் பெரும்பான்மையான மக்களால் விரும்பப்படுகிறது. 

உப்புமா பெரும்பாலும் ரவை கொண்டு செய்யப்படுகிறது. அரிசி உப்புமா, அரிசி ரவை உப்புமா, கோதுமை ரவை உப்புமா, சேமியா உப்புமா, ஜவ்வரிசி உப்புமா, பிரட் உப்புமா, ஓட்ஸ் உப்புமா, இட்லியை உதிர்த்து செய்யப்படும் இட்லி உப்புமா எனப் பலவகை உப்புமாக்கள் உள்ளன. உப்புமா சர்க்கரையுடனோ அல்லது சட்னியுடனோ சேர்த்து உண்ணப்படுகிறது.

மேற்கோள்கள்

இந்திய உணவுகள்
கேரள சமையல்
தமிழர் சமையல்
கொண்டைப் பூங்குயில்

கொண்டைப் பூங்குயில் (Phaenicophaeus superciliosus) என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையாகும். இது தனித்துவமான கரடான செந்நிறக் கொண்டையைக் கொண்டிருக்கும்.

கொண்டைப் பூங்குயில் பிலிப்பீன்சுக்குத் தனிச் சிறப்பான இனமாகும். இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.

மேற்கோள்கள்

 BirdLife International 2004.  Phaenicophaeus superciliosus.   2006 IUCN Red List of Threatened Species.   Downloaded on 24 July 2007.

பூங்குயில்கள்
ஆசியப் பறவைகள்
ஒற்றப்பாலம்

ஒற்றப்பாலம் பாலக்காடு மாவட்டத்தில் உள்ள ஓர் ஊர். ஒற்றப்பாலம் வட்டத்தின் தலைநகரும் இதுவே. இவ்வூர் பாரதப்புழா ஆற்றின் கரையில் அமைந்துள்ளது. சொர்ணூர்-பாலக்காடு இருப்புப்பாதை இவ்வூரின் வழியாகச் செல்கிறது. மலையாளமே இங்கு பேசப்படும் முதன்மையான மொழி.

இவ்வூரைச் சேர்ந்த புகழ்பெற்றோர் 
 வித்யா பாலன் - நடிகை
 கௌதம் மேனன் - திரைப்பட இயக்குநர்.

மேற்கோள்கள் 

பாலக்காடு மாவட்டத்தில் உள்ள ஊர்களும் நகரங்களும்
ஜே. டி. ஜெரி

ஜே. டி. (J.D) மற்றும் ஜெரி (Jerry) என்பவர்கள் தமிழ்த் திரைப்பட இயக்குநர்கள். இவர்கள் இருவரும் ஒரு குழுவாக இனைந்து பல திரைப்படங்களுக்கு கதைகள் எழுதியுள்ளனர். இவர்கள் இயக்கிய முதல் தமிழ்த் திரைப்படமான உல்லாசம், அமிதாப் பச்சன் தயாரிப்பில் 1997ல் வெளிவந்தது. உல்லாசம் திரைப்படத்தில் முன்னணி கதாப்பாத்திரங்களில் அஜித் குமாரும், விக்ரமும் நடித்துள்ளனர். 2003ல் வெளிவந்த மற்றொரு தமிழ்த் திரைப்படமான விசில் என்பதையும் இவர்கள் இயக்கியுள்ளனர். மேலும் இவர்கள் பல்வேறு தொலைக்காட்சித் தொடர்களை இயக்கி வருகின்றனர்.

தமிழ்த் திரைப்பட இயக்குநர்கள்
வாழும் நபர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
சிட்டு (விடுதலைப் புலி உறுப்பினர்)

மேஜர் சிட்டு (4 நவம்பர் 1971 – 1 ஆகத்து 1997) விடுதலைப் புலிகளின் இசைக் கலைஞர். போராளி.

வாழ்க்கைக் குறிப்பு
இவர் இலங்கை, யாழ்ப்பாண மாவட்டம், வடமராட்சி கிழக்கு, மருதங்கேணி என்ற ஊரைப் பிறப்பிடமாகக் கொண்டவர். மெல்லிசைப் பாடகர் கே. எஸ். பாலச்சந்திரனின் இளைய சகோதரன். இவர் அண்ணாவியார் பரம்பரையைச் சேர்ந்தவர். இவரது தந்தையார் கோவில் பூசகராகவும் நாடகக்கூத்துக் கலைஞராகவும் இருந்தார். ஆகவே, சிட்டுவுக்கும் இவரது சகோதரர்களுக்கும் இசை இயல்பாகவே வந்தது.

இவர் யாழ். மாவட்ட கலை பண்பாட்டுக் கழகப் பொறுப்பாளராகவும் பின்னர் புலிகளின் குரல் வானொலியின் பொறுப்பாளராகவும் இருந்தார்.

தொண்ணூறுகளின் ஆரம்பத்தில் வெளிவந்த 'கண்ணீரில் காவியங்கள் செந்நீரில் ஓவியங்கள்' என்ற பாடல் இவர் முதலில் பெயர் பெறக் காரணமாக அமைந்தது. இப்பாடலை மேஜர் செங்கதிர் எழுதியிருந்தார். தொடர்ந்த காலங்களில் கேணல் கிட்டுவின் நினைவாக அவசரமாக உருவாக்கப்பட்டு, இரு நாட்களுள் வெளிவந்த பாடலான 'கடலம்மா.. எங்களுக்கு நீதி சொல்ல எவருமில்லையா' என்ற பாடல் மூலம் இவர் பிரபலமானார். குரல் வளத்தினால் புகழ்பெற்றார். தமிழீழ விடுதலைப் புலிகளால் தயாரிக்கப்பட்ட 'உயிர்ப்பூ' திரைப்படத்தில் இடம்பெற்ற 'சின்னச் சின்னக் கண்ணில் வந்து மின்னல் விளையாடிடும்' என்ற பாடலும் இவருக்குப் புகழ் பெற்றுத் தந்தது. இவர் 'கண்ணீரில் காவியங்கள் செந்நீரில் ஓவியங்கள்' பாடலில் தொடங்கி 'சிறகு முளைத்து உறவை நினைத்துப் பறக்கும் குருவிகள்' பாடல்கள் வரை 75 பாடல்களைப் பாடியுள்ளார்.

1997 ஆகத்து 1 இல் ஜெயசிக்குறு படை நடவடிக்கைக்கு எதிராக ஓமந்தைப் பகுதியில் சிறிலங்காப் படையினர் மீது மேற்கொள்ளப்பட்ட ஊடறுப்புத் தாக்குதலில் வீர்ச்சாவடைந்தார். இவரது வித்துடல் முள்ளியவளை மாவீரர் துயிலும் இல்லத்தில் விதைக்கப்பட்டது.

இவர் பாடிய பாடல்களில் சில
 கண்ணீரில் காவியங்கள் செந்நீரில் ஓவியங்கள்
 சின்னச் சின்னக் கண்ணில் வந்து மின்னல் விளையாடிடும்..
 சிறகு முளைத்து உறவை நினைத்துப் பறக்கும் குருவிகள்

இவற்றையும் பார்க்க 
 விடுதலைப் புலிகளின் மாவீரர்கள் பட்டியல்

மேற்கோள்கள்

வெளி இணைப்புகள்
 மேஜர் சிட்டு 
 மேஜர் சிட்டுவின் ஈழ கீதங்கள் 

ஈழத்துக் கலைஞர்கள்
விடுதலைப் புலிகளின் போராளிகள்
தமிழீழ விடுதலைப் போராட்டக் கலைஞர்கள்
1997 இறப்புகள்
1971 பிறப்புகள்
விசில்

விசில் (Whistle) என்பது 2003 ஆம் ஆண்டில் ஜே. டி. ஜெரி இயக்கத்தில் வெளியான தமிழ்-மொழி திகில் திரைப்படம் ஆகும். இது  1998 இல் வெளியான 'அர்பன் லெஜன்ட்' என்ற ஆங்கில திகில் படத்தின் மறு ஆக்கம் ஆகும். இந்த படத்தின் கதாநாயகனாக விக்ரமாதித்யா நடித்துள்ளார். முக்கோணக் காதல்கதை அமைந்த இந்தப் படத்தில் காயத்திரி ரகுராம் மற்றும் செரின் ஆகியோர் கதாநாயகிகளாக நடித்துள்ளனர்.

விசில் படம் 4 ஜூலை 2003 ஆம் ஆண்டு வெளியாகி சராசரியாக வசூல் செய்தாலும், டி. இமான் இசையமைத்த அதன் இசை வெற்றி பெற்றது. மேலும் விவேக்கின் நகைச்சுவைவையும் படத்தின் வெற்றிக்கு முக்கியமானது.

நடிகர்கள் 
 விக்ரமாதித்யா - ஜீவா
 காயத்திரி ரகுராம் - அஞ்சலி
 செரின் - மாயாவதி
 விவேக் - சகாதேவன்
 மயூரி - ஷர்மி
 திவ்யதர்சினி - சரஸ்வதி
 பானு சந்தர் - சையத்
 சீனு மோகன்
 வைஷ்ணவி - ஸ்வேதா
 லிவிங்ஸ்டன் - பேராசிரியர் பன்னீர்செல்வம்
 செந்தில் - கல்லூரி கேண்டீன் பொறுப்பாளர்
 மயில்சாமி - சகாதேவனின் நண்பர்
 மனோரமா - வினோத்தின் அம்மா
 ராஜ் கபூர் - பாஜி
 மனோபாலா - கல்லூரி பேராசிரியர்
 தேனி குஞ்சரமாள் - சகாதேவனின் பாட்டி
 என். மாத்ருபூதம் - வைத்தியராக (சிறப்புத் தோற்றம் )
 சிவா - (மதிப்பீடு செய்யப்படாத வேடம்)
 பிரேம்ஜி அமரன் - (மதிப்பீடு செய்யப்படாத வேடம்)

உற்பத்தி 
இந்த படம் உல்லாசம் மற்றும் பாண்டவர்கள் படத்திற்கு பிறகு இயக்குநர் ஜே. டி. ஜெரியின் மூன்றாவது படம் ஆகும். இந்தி மொழி விளம்பரங்களில் நடித்த புதுமுக நடிகர் விக்ரமாதித்யா இந்தப் படத்தின் மூலம் கதாநாயகனாக அறிமுகமாகிறார். தமிழில் உருவாகும் முதல் கல்லூரி சார்ந்த முதல் திகில் படம் இதுவாகும். இது மீடியா ட்ரீம்ஸ் தயாரிக்கும் 6வது படம் ஆகும்.

மேற்கோள்கள்

வெளி இணைப்புகள்
 

2003 தமிழ்த் திரைப்படங்கள்‎
தமிழ் திகிற் திரைப்படங்கள்
மனோரமா நடித்த திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
விவேக் நடித்த திரைப்படங்கள்
செந்தில் நடித்த திரைப்படங்கள்
மனோபாலா நடித்த திரைப்படங்கள்
எல்ஜி எலெக்ட்ரானிக்ஸ்

எல்ஜி எலெக்ட்ரானிக்ஸ் (LG Electronics, கொரிய மொழி: LG전자) தென் கொரியாவில் உள்ள சியோல் நகரைத் தலைமையிடமாகக் கொண்ட பன்னாட்டு மின்னணு நிறுவனம். இது உலகம் முழுவதிலும் 119 துணை நிறுவனங்களையும் 82,000 தொழிலாளர்களையும் கொண்ட எல்ஜி குழுமத்தின் ஒரு பகுதி. 2011ம் ஆண்டு தொலைக்காட்சிப் பெட்டிகள் தயாரிப்பில் உலகின் இரண்டாவது மிகப்பெரிய நிறுவனமாக இந்நிறுவனம் இருந்தது. இந்நிறுவனம் 1958 ஆம் ஆண்டு நிறுவப்பட்டது.

எல்ஜி எலெக்ட்ரானிக்ஸ் தற்போது நான்கு வணிக அலகுகளைக் கொண்டு இயங்குகிறது. இவை வீட்டுப் பொழுதுபோக்கு (Home Entertainment), நகர் தொலைத்தொடர்பு (Mobile Communications), வீட்டுக் கருவிகளும் வளித் தீர்வுகளும் (Home Appliances & Air Solutions), தானுந்துக் கூறுகள் (Vehicle Components) என்பவை ஆகும். எல்ஜி எலெக்ட்ரானிக்ஸ் நிறுவனம் செனித் நிறுவனத்தின் உரிமையாளராக இருப்பதுடன் எல்ஜி டிஸ்பிளே () நிறுவனத்தின் 37.9 வீதப் பங்குகளையும் தனது கட்டுப்பாட்டில் வைத்துள்ளது.

மேற்கோள்கள்

தொழில்நுட்ப வணிக நிறுவனங்கள்
தென் கொரியா
கணினி வன்பொருள் நிறுவனங்கள்
மின்னணுவியல் நிறுவனங்கள்
பன்னாட்டுப் பெருநிறுவனங்கள்
ஐடிசி லிமிடெட்

ஐடிசி லிமிடெட் (ITC Limited) () இந்தியாவில் கொல்கத்தாவைத்  தலைமையிடமாகக் கொண்ட பொதுப் பங்கு நிறுவனமாகும்.  இந்நிறுவனம் கொல்கத்தாவில் அதன் பதிவு அலுவலகத்தை கொண்டிருக்கிறது. இந்நிறுவனம் இந்தியா முழுவதும் 60 க்கும் மேற்பட்ட இடங்களில் 26,000 க்கும் மேற்பட்ட ஆட்களை பணியமர்த்தியுள்ளது; ஃபோர்ப்ஸ் 2000 பட்டியலிலும் இடம் பெற்றுள்ளது. சிகரெட்டுகள், பயணியர் விடுதிகள், காகிதப் பொருட்கள், அட்டைப்பெட்டிகள், வேளாண் பொருள் ஏற்றுமதி என பல துறை வர்த்தகத்தில் ஈடுபட்டுள்ளது.

மேற்கோள்கள்

இந்திய நிறுவனங்கள்
நிப்டி 50 நிறுவனங்கள்
பூங்குயில்

பூங்குயில்கள் (Phaenicophaeus) எனப்படுபவை குயிற் குடும்பத்தில் உள்ள பெனிகோபேயசு பேரினத்தைச் சேர்ந்த பெரிய பறவைகளாகும். இவை ஆசியாவின் அயன மண்டலப் பகுதிகளிலேயே காணப்படுகின்றன. பூங்குயிற் பேரினத்துக்கான உயிரியற் பெயர் பண்டைய கிரேக்க மொழிச் சொல்லான பெனிகோபேயசு , அதாவது கடுஞ் சிவப்புக் கண்கள் என்பதிலிருந்து பெறப்பட்டது. இப்பெயர் செம்முகப் பூங்குயிலின் உருவத்திலிருந்தே பெறப்பட்டுள்ளது.

பூங்குயிலினங்கள்
பெயரீட்டு வரிசையின் அடிப்படையிற் பூங்குயிலினங்கள் பின்வருமாறு: 

தீங்குயில் (Rhinortha) என்பது தனிவகை தீங்குயிலினம் என்னும் வகையைச் சேர்ந்ததெனினும், பூங்குயில்களுடன் உள்ள மிக நெருங்கிய தொடர்பு கொண்டதாக நெடுங்காலமாகக் கருதப்பட்டதன் காரணமாக முன்னர் செம்பகப் பூங்குயில் ("P." chlorophaeus) எனப் பெயரிடப்பட்டிருந்தது. எனினும், அது பூங்குயில்களிலிருந்து மிகவும் வேறுபட்ட தனியினமாகும்.

மேற்கோள்கள் 

பூங்குயில்கள்
இன்றியமையா மருந்துகள்

உலக சுகாதார நிறுவனத்தின் வரையறைப்படி இன்றியமையா மருந்துகள் (essential drug) என்பவை ஒரு நாட்டில் உள்ள பெரும்பாலான மக்களின் உடல்நலத் தேவைகளைப் பூர்த்தி செய்யும் பொருட்டு எல்லா வேளைகளிலும் போதுமான அளவு கையிருப்பில் மக்கள் வாங்கக் கூடிய விலையில் கிடைக்கும் மருந்துகள் ஆகும்.

இன்றியமையா மருந்துகளின் பட்டியல் உலக சுகாதார நிறுவனத்தால் வெளியிடப்படும். ஒவ்வொரு நாடும் தங்கள் தேவைகளுக்கேற்ப அந்தப் பட்டியலை மாற்றிக் கொள்ளும். ஒவ்வொரு நாட்டிலும் இந்த இன்றியமையாத மருந்துகளின் பட்டியல் மாறுபடும். ஏனெனில் ஒவ்வொரு நாட்டிலும் நோய்களின் பரவல் வேறுபடுகிறது.

இன்றியமையா மருந்து எனும் கோட்பாடு அல்மா ஆட்டா பிரகடனத்தின் பத்து பாகங்களுள் ஒன்றாக வெளியிடப்பட்டிருந்தது.

மேற்கோள்கள்

மருந்தியல்
சமுதாய மருத்துவம்
உலக சுகாதார அமைப்பின் அத்தியாவசிய மருந்துகள்
புதுவை இரத்தினதுரை

புதுவை இரத்தினதுரை என அழைக்கப்படும் வரதலிங்கம் இரத்தினதுரை (பிறப்பு: திசம்பர் 3, 1948) ஈழத்துக் கவிஞரும், பாடலாசிரியரும், சிற்பக் கலைஞரும் ஆவார். இவர் தமிழீழ விடுதலைப் புலிகளின் கலை, பண்பாட்டுப் பிரிவின் பொறுப்பாளராகப் பணியாற்றியவர். இவர் ஏராளமான தமிழ்த் தேசியப் புரட்சிப் பாடல்களை எழுதியுள்ளார். 2009 மே மாதத்தில் ஈழப் போர் முடிவுக்கு வந்த காலத்தில் காணாமல் போனார்.

இவர் இலங்கையின் வடக்குப் பகுதி விடுதலைப் புலிகளின் நிர்வாகத்தில் இருந்த போது, தமிழீழ கலை மற்றும் பண்பாட்டுக் கழகத்தின் பொறுப்பாளராக இருந்தார். 2016 மே 21 இல், தமிழ் கார்டியன், அவர் கடைசியாக 2009 மே 18 அன்று முள்ளிவாய்க்காலில் இலங்கை இராணுவத்தின் காவலில் காணப்பட்டதாக செய்தி வெளியிட்டது. 2012 இல், சிங்கள திவயின நாளிதழ், இதனை உறுதிப்படுத்தி செய்தி வெளியிட்டிருந்தது.

வாழ்க்கைக் குறிப்பு 
புதுவை இரத்தினதுரை யாழ்ப்பாண மாவட்டம், புத்தூரில் 1948 திசம்பர் 3 இல் சிற்பக் கலைஞர் கந்தையா வரதலிங்கம் (1916-2004), பாக்கியம் ஆகியோருக்கு இரண்டாவது மகவாகப் பிறந்தார்.

கலையுலகில் 
இவர் தனது 14வது வயதிலேயே கவிதைகளை எழுதத் தொடங்கி விட்டார். இவர் வியாசன், மாலிகா என்ற புனைபெயர்களிலும் பல கவிதைகள் எழுதியுள்ளார். இவர் எழுதிய இந்த மண் எங்களின் சொந்த மண் பலரது வரவேற்பையும் பெற்ற உணர்வுபூர்வமான பாடல் ஆகும். இவர் எழுதிய பிட்டுக்கு மண் சுமந்த பெருமானார் என்ற ஆன்மிகப் பாடலை இலங்கை இராணுவ 2014 செப்டம்பரில் ஒலிபரப்புவதற்குத் தடை செய்தது.

வெளிவந்த கவிதைத் தொகுப்புகள் 
 வானம் சிவக்கிறது (1970)
 இரத்த புஷ்பங்கள்(1980)
 ஒரு தோழனின் காதற் கடிதம்
 நினைவழியா நாட்கள்
 உலைக்களம்
 பூவரசம் வேலியும் புலுனிக் குஞ்சுகளும்

வெளிவந்த ஒலிநாடக்கள் 
 களத்தில் மலர்ந்தவை (01.02.1989)
 ஊர்க்குயில்
 ஆனையிறவு
 நல்லை முருகன் பாடல்கள்
 திசையெங்கும் இசைவெள்ளம்

இவற்றுள் சில.

இவர் எழுதிய பாடல்களில் சில 
 இந்த மண் எங்களின் சொந்த மண்
 ஏறுது பார் கொடி
 தாயகக் கனவுடன் சாவினைத் தழுவிய சந்தனப் பேழைகளே
 வேர்கள் வெளியினில் தெரிவதில்லை...
 காவலரண் மீது காவலிருக்கின்ற ஆசை மகளே
 பொங்கிடும் கடற்கரை ஓரத்திலே
 தீயினில் எரியாத தீபங்களே 
 சங்கு முழங்கடா தமிழா
 வாசலிலே அந்த ஒற்றைப் பனைமரம்
 மேகம் வந்து கீழிறங்கி

மேற்கோள்கள்

வெளி இணைப்புகள் 
 உலைக்களம்:வியாசன் http://www.scribd.com/doc/122361060/Puthuvai-Ulaikalam-collection-1
 A poet's fearless death at Tamil Guardian
 Puthuvai Ratnathurai's Poetry collection

1948 பிறப்புகள்
இலங்கைக் கவிஞர்கள்
ஈழ விடுதலைப் போராளிகள்
இலங்கைத் தமிழர்
விடுதலைப் புலிகளின் போராளிகள்
யாழ்ப்பாணத்து நபர்கள்
தமிழீழ விடுதலைப் போராட்டக் கலைஞர்கள்
ஈழத்துக் கலைஞர்கள்
ஈழத்துப் பாடலாசிரியர்கள்
ஈழத்துச் சிற்பக் கலைஞர்கள்
இலங்கையில் காணாமல் போனவர்கள்
மண்ணியல்

மண்ணியல் (soil science) என்பது மண் பற்றி ஆயும் கல்வித் துறை ஆகும். இது மண் எப்படி உருவாகிறது,  மண்ணின் தன்மைகள், மண்ணை வகைப்படுத்தல், மண்ணை மேலாண்மை உட்பட புவியின் மேற்பரப்பில் இயற்கை வளமாக உள்ள மண்ணைப் பற்றிய ஆய்வு ஆகும்.  உழவர்கள், பொறியியலாளர்கள், நிலவியலாளர்கள், சூழலியலாளர்கள், உயிரியலாளர்கள் எனப் பல வகைப்பட்டவர்கள் இத் துறையைப் பயன்படுத்துகிறார்கள்.

மேற்கோள்கள்

குறிப்புகள் 

 
புவி அறிவியல்கள்
தமிழ்நாடு இடைநிலைக் கல்வி வாரியம்

தமிழ்நாடு இடைநிலைக் கல்வி வாரியம் (Tamil Nadu Board of Secondary Education) 1910ஆம் ஆண்டு நிறுவப்பட்டது. இது தமிழக அரசின் கல்வித்துறையின் கீழ் இயங்குகிறது. இடைநிலைக் கல்வியின் பத்தாவது வகுப்பு வரைக்கான கல்வி கீழ்வரும் முறைமைகளில் வழங்கப்படுகிறது:
 இடைநிலைப் பள்ளி நீங்கு சான்றிதழ் (SSLC) முறைமை
 ஆங்கிலோ இந்திய முறைமை
 ஓரியண்டல் பள்ளி நீங்கு சான்றிதழ் (OSLC) முறைமை
 பதின்மப் பள்ளிகள் (Matriculation) முறைமை.

உயர்நிலைக் கல்வியில் (வகுப்புகள் 11 & 12) உயர்நிலைப் பள்ளிச் சான்றிதழ் (HSC) வழங்க ஒரே ஒருங்கிணைக்கப்பட்ட முறைமை கடைப்பிடிக்கப்படுகிறது. தமிழ்நாடு மாநில பள்ளித் தேர்வுகள் வாரியம் மாணவர்களின் கல்வித்தகுதியை இருநிலைகளில் - பத்தாவது வகுப்பு முடிவிலும் 12வது வகுப்பு முடிவிலும் - வாரியத்தேர்வுகள் மூலம் மதிப்பிடுகிறது. 12வது வகுப்பு வாரியத் தேர்கவுளில் பெற்ற மதிப்பெண்கள் பல்கலைக்கழகங்களில் சேர்க்கைக்கான தகுதியாகவும் விருப்ப கல்வித்திட்டங்களுக்கான துண்டிப்பு மதிப்பெண்களாகவும் பயன்படுத்தப்படுகின்றன.

இந்த வாரியத்தின் ஆட்சிப்பகுதி தமிழ்நாடு முழுமையிலும் உள்ள பள்ளிகளாகும். பள்ளிகள் இந்த வாரியத்துடனோ அல்லது பத்தாவது மற்றும் 12வது வகுப்புத் தேர்வுகளை நடத்தி சான்றிதழ் வழங்க இந்த வாரியத்தின் அனுமதி பெற்ற நடுவண் இடைநிலைக் கல்வி வாரியத்துடனோ அல்லது இந்திய இடைநிலைக் கல்வி வாரியத்துடனோ இணைந்து கொள்ளலாம்.

1978ஆம் ஆண்டு தமிழ்நாட்டின் இடைநிலைக்கல்வியின் வடிவமைப்பாளர் எனப் போற்றப்படும் எச்.எச்.எஸ்.லாரன்ஸ் அந்த வாரியத்தின் இயக்குனராகப் பணிபுரிந்தபோது தமிழ்நாட்டின் கல்வித்திட்டங்களை ஆய்வு செய்து அனைத்திந்தியாவிலும் தற்போது கடைபிடிக்கப்படும் 10+2+3 முறைமையைத் தோற்றுவித்தார்.

வெளியிணைப்புகள் 
Official Website
TamilNadu Text Book Corporation Download online school Books 
+2 model tests via online

மேற்கோள்கள்

தமிழ்நாட்டில் கல்வி
இந்திய அரசு
பகைவன்

பகைவன் 1997ல் வெளிவந்த தமிழ்த் திரைப்படம். இந்தப் படத்தின் முன்னணி கதாப்பாத்திரங்களில் அஜித் குமார், சத்யராஜ், அஞ்சலா ஜவேரி நடித்து உள்ளனர். இந்தப் படத்தில் ரஞ்சிதா,  நாகேஷ், கே. எஸ். ரவிக்குமார், விவேக் மற்றும் பலர் நடித்துள்ளனர். இந்தப் படம் ஆகஸ்ட் மாதம் வெளிவந்தது.

நடிகர்கள்

 சத்யராஜ்
 அஜித் குமார்
 அஞ்சலா ஜவேரி
 ரஞ்சிதா
 நாகேஷ்
 கே. எஸ். ரவிக்குமார்
 மன்சூர் அலி கான்
 பாபு ஆண்டனி
 டெல்லி கணேஷ்
 விவேக்
 தாமு

மேற்கோள்கள் 

1997 தமிழ்த் திரைப்படங்கள்‎
அஜித் குமார் நடித்துள்ள திரைப்படங்கள்
நாகேஷ் நடித்த திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
சத்யராஜ் நடித்த திரைப்படங்கள்
விவேக் நடித்த திரைப்படங்கள்
டெல்லி கணேஷ் நடித்த திரைப்படங்கள்
மன்சூர் அலி கான் நடித்த திரைப்படங்கள்
அஞ்சலா ஜவேரி

அஞ்சலா சவேரி இந்தியத் திரைப்பட நடிகை ஆவார். அவர் இந்தி, தெலுங்கு, மலையாளம், கன்னடம், தமிழ்த் திரையுலகில் நடித்துள்ளார். இவர் லண்டனில் பிறந்தவர்.மருத்துவ கல்லூரி மாணவியான இவர் படித்துக் கொண்டிருக்கும்போதே ஹிமாலய புத்ரா என்ற இந்தி படத்தின் மூலம் திரை வாழ்க்கையை தொடங்கினார் .

நடித்துள்ள படங்கள்

மேற்கோள்கள்

தமிழ்த் திரைப்பட நடிகைகள்
1972 பிறப்புகள்
தெலுங்குத் திரைப்பட நடிகைகள்
வாழும் நபர்கள்
குந்தா நீர்மின்னாக்கத் திட்டம்

தமிழகத்தின் உள்ள நீலகிரிமாவட்டத்தில் அமைந்துள்ள குந்தா நீர்மின்னாக்கத் திட்டம், காமராசர் அரசால் நீலகிரி மலைகளிலிருந்து வரும் குந்தா ஆற்றில் கட்டப்பட்டது. இத்திட்டத்தின் கீழ் ஐந்து மின்னாக்க நிலையங்கள் நிறுவப்பட்டுள்ளன. இவற்றால் உற்பத்தியாகக் கூடிய மின்சக்தியின் மொத்த அளவு ஏறத்தாழ 500 மெகா வாட் ஆகும். ஒரு மெகாவாட் என்பது 10 இலட்சம் யூனிட்டுகளை கொண்டதாகும். கொழும்புத் திட்டத்தின்கீழ் இந்தியா, கனடா நாடுகளின் கூட்டுறவால் இப்பெரிய திட்டம்உருப்பெற்றது.

இத்திட்டத்திற்காக கனடா அரசு 4.3 கோடி டாலர்கள் நிதி உதவி அளித்தது. கனடாவின் இவ்வுதவிக்கு நன்றி தெரிவிக்கும் முறையில் ஐந்து மின்னாக்க நிலையங்களுக்கும் கனடா மின்னாக்க நிலையங்கள் என்றே பெயர் சூட்டப்பட்டுள்ளது.

குந்தா ஆறு
அவலாஞ்சி, எமரால்டு என்னும் இரண்டு காட்டாறுகள் தேவபெட்டா, கரைக்கடா, கௌலின் பெட்டா, போர்த்திமந்து என்ற 8000அடி உயரமலைகளினிடையே ஒடி ஒன்றாகக் கலந்து குந்தா ஆறு என்ற பெயரினைப் பெறுகிறது.

6000 அடி உயரத்தில் சில்ல அள்ளா என்ற ஆறும், அதன்கீழே கனர அள்ளா, கௌளி முளி அள்ளா, பெகும்ப அள்ளா என்ற சிற்றாறுகளும், குந்தாவுடன் இணைகின்றன. குந்தா ஆறு இறுதியில், பவானியில் கலக்கிறது.

அமைவு
அவலாஞ்சி எமரல்டு ஆகியவற்றின் குறுக்கே அணையிட்டுத் தேக்கப்பெற்ற நீர்ப்பிடிப்பின் மொத்த அளவு 550 கோடி கன அடி ஆகும். மேல் பவானியில் கட்டப்பட்டுள்ள அணையின் தேக்கம் 357.2 கோடி கனஅடி ஆகும். அவலாஞ்சி, எமரல்டு தேக்கங்களை 2367 அடி நீளமுள்ள சுரங்க வாய்க்கால் ஒன்றிணைக்கின்றன. இதைப் போலவே, மின்னாக்க நிலையங்களுக்குத் தண்ணீரைச் செலுத்தும் பொங்கு தொட்டிகளையும், நீர்த் தேக்கங்களையும் சுரங்க வாய்க்கால்களே இணைக்கின்றன.

பயன்கள்
இத்திட்டத்தின் மூலம் உற்பத்தியாகும் மின்சாரமானது, துடியலூர், சேலம், ஈரோடு, மதுரை, வில்லிவாக்கம்ஆகிய ஊர்களிலுள்ள அடிமின்நிலையங்களுக்கு 10, 230 கிலோ வோல்ட் கம்பிகளின் மூலம் கொண்டு செல்லப்படுகிறது.இவ்வணையால் மலைவாழ் மக்களின் உழவுத்தொழிலுக்கும், வீடுகளுக்கும் மின்சாரமும், நீரும் கிடைக்கிறது. மேலும், சில தொழிற்சாலைகளும் பயன்பெறுகின்றன.

மூன்றாம் மின்னாக்க நிலையத்தின் உருளைகளை, இயக்கிச் செல்லும் கழிவு நீரும் வீணாகமல் இருக்கத் திட்டமிட்டுள்ளனர்.பவானி ஆற்றின் மேல் கட்டப்பட்டுள்ள வெங்கட்டராமன் அணையில் (பில்லூர்)தேக்கப்பட்டு, அது மேலும், இரண்டு மின்னாக்க நிலையங்களை இயக்கப் பயன்படுத்தப் படுகிறது.

வெங்கட்டராமன் அணை கல்லினால் கட்டப்பட்டது. அணையின் மேற்புற நீளம் 1170 அடி:அகலம் 21 அடி. மேலே வண்டிப் பாதை ஒன்றினையும் அமைத்துள்ளனர். இத்தேக்கத்துக்குள் பாயும் நீர், சுமார் 460 சதுரமைல் பரப்பிலிருந்து வடிந்து வருகின்றது. தேக்கம் மொத்தம் 156.8 கோடி கனஅடி நீரைக் கொள்ளக் கூடியதாக உள்ளது.

மேற்கோள்கள் 

நீலகிரி மாவட்டத்திலுள்ள அணைகள்
தமிழ்நாட்டு நீர்மின்னாக்கத் திட்டங்கள்
வேம்பநாடு ரயில் பாலம்

வேம்பநாடு ரயில் பாலம் கேரள மாநிலத்தின் கொச்சியில் உள்ள எடப்பள்ளி, வல்லார்பாதம் ஆகிய இடங்களை இணைக்கிறது. கட்டப்படுகையில் இதுவே இந்தியாவின் மிக நீளமான ரயில் பாலமாக இருந்தது. தற்போது இந்தியாவில் நீர்நிலைகளுக்கு மேலிருக்கும் மிக நீளமான பாலங்களுள் இது நான்காவதாக உள்ளது. இப்பாலம் சரக்குப் போக்குவரத்திற்கு மட்டுமே பயன்படுத்தப்படுகிறது.

கட்டுமானம்
இந்த ரயில் பாலம், ரயில் விகாஸ் நிகாம் லிமிடெட், (RVNL) என்ற ஒரு இந்திய அரசு நிறுவனத்தால் சூன் 2007-இல் கட்டத்தொடங்கப்பட்ட இப்பாலம் 2010 மார்ச்சுத் திங்கள் முடிக்கப்பட்டது. இப்பாலத்தின் நீளம் 4.62 கிலோமீட்டர்கள்.

மேற்கோள்கள்

கொச்சி
கேரளத்தில் உள்ள பாலங்கள்
ஃபிராங்க் வூலி

ஃபிராங்க் வூலி (Frank Woolley, பிறப்பு: மே 27 1887, இறப்பு: அக்டோபர் 18 1978) என்பவர்  இங்கிலாந்து அணியின் துடுப்பாட்டக்காரர் ஆவார். இவர் 64 தேர்வுத் துடுப்பாட்டப் போட்டியிலும் , 978 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 - 1934 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1887 பிறப்புகள்
1978 இறப்புகள்
கென்ட் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
விசுடென் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
வானவில் தேரை

அன்சோனியா லாட்டிடிசுகா (Ansonia latidisca, பொதுவாக சாம்பாசு ஓடைத் தேரை அல்லது போர்ணிய வானவில் தேரை) என்று அறியப்படுகிறது. இது ஒரு வகைத் தேரை சிற்றினமாகும். இவ்வினம் இந்தோனேசியாவிலும், மலேசியாவிலும் கண்டுபிடிக்கப்பட்டுள்ளன. மிதவெப்ப மண்டல அல்லது வெப்பமண்டலத் தாழ் நிலக் காடுகள் அல்லது ஆறுகள் இவற்றின் இயற்கையான வாழ்விடங்கள் ஆகும். இவை மிக அரிதான அல்லது முற்றாக அழிந்த இனமாக வகைப்படுத்தப்பட்டுள்ளது.

அன்சோனியா லாட்டிடிசுகா "உலகில் தேடப்படும் முதல் 10 தவளை" இனங்களில் ஒன்றாக 2010ஆம் ஆண்டில் வகைப்படுத்தப்பட்டது. 2011 சூலையில் மலேசியாவின் சரவாக் மாநிலத்தின் மலேசியப் பல்கலைக்கழகத்தைச் சேர்ந்த இந்திராணில் தாசு என்பவரின் தலைமையில் ஆய்வாளர்கள் குழு ஒன்று இவ்வகைத் தேரைகளைக் கண்டுபிடித்தனர். மேற்கு சரவாக்கின் குனுங் பென்றிசன் மலைத்தொடரில் உள்ள மிக உயரமான மரக் கிளைகளில் இவ்வகையான மூன்று தேரையினக்களைப் படம் பிடித்துள்ளனர். இக்கண்டுபிடிப்புகளுக்கு முன்னர் 1920களின் ஆய்வாளர்களின் தகவல்களின் அடிப்படையில் இவ்வகைத் தேரைகளின் மாதிரிப்படங்களே வரையப்பட்டுள்ளன.

மேற்கோள்கள்

வெளி இணைப்புகள்

 Inger, R., Das, I., Stuebing, R., Lakim, M. & Yambun, P. 2004.  Ansonia latidisca.   2006 IUCN Red List of Threatened Species.   Downloaded on 21 July 2007.

தேரைகள்
தவளைகள்
மலேசிய உயிரினங்கள்
இந்தோனேசிய உயிரினங்கள்
அ. நாகலிங்கம்

அருணாசலம் நாகலிங்கம் (25 பெப்ரவரி 1901 - 19 மார்ச் 1979) என்பவர் இலங்கையின் வடமாகாணத்தில் காரைநகரில் பிறந்து மலேசியாவில் வாழ்ந்த தமிழறிஞரும் எழுத்தாளரும் ஆவார். இவர் ஈழத்து வாழ்வை ஒட்டிய சாம்பசிவம்-ஞானாமிர்தம் அல்லது நன்னெறிக் களஞ்சியம் என்ற புதினத்தை 1927-ஆம் ஆண்டில் எழுதி வெளியிட்டமைக்காக அறியப்படுகிறார்.

வாழ்க்கைக் குறிப்பு
1901-ஆம் ஆண்டில் யாழ்ப்பாணம், காரைநகரில் சம்பந்தர்கண்டி என்ற இடத்தில் கணபதிப்பிள்ளை அருணாசலம் என்பவருக்கு மூன்றாவது பிள்ளையாகப் பிறந்தவர் நாகலிங்கம். காரைநகர் அமெரிக்க மிசன் தமிழ், ஆங்கிலப் பள்ளியிலும், பின்னர் காரைநகர் இந்துக் கல்லூரியிலும் கல்வி பயின்றார். இவரது தந்தை வேளாண்மைக் குடும்பத்தில் பிறந்தவர். ஊர்காவற்றுறை துறைமுகத்தில் வந்திறங்கும் பொருட்களை வாங்கி கண்டி போன்ற இடங்களுக்குக் கொண்டு சென்று விற்பனை செய்து வந்தார். சமூக சேவையாளரும் ஆவார். 1930களில் காரைநகர் ஐயனார் கோயிலைப் புதுப்பித்தார்.

அக்காலத்தில் மலேசியாவில் நெகிரி செம்பிலான் மாநிலத்தில் கோலா பிலா நகரில் ஒப்பந்தக்காரராகப் பணியாற்றிய இவரது உறவினர் டி. கோவிந்தசாமி என்பவரே நாகலிங்கத்தை மலேசியாவுக்குச் செல்லத் தூண்டியவர். தனது 19ஆவது அகவையில் நாகலிங்கம் மலாயாவுக்குப் புலம் பெயர்ந்தார். தாய்ப்பிங் ஏழாம் எட்வர்டு அரசர் பாடசாலையில் கல்வி பயின்று மலாயா திறைசேரியில் எழுத்தராகப் பணியில் சேர்ந்தார்.

சமூகப் பணி
மலேசியாவில் கோலா பிலா நகரில் கந்தசுவாமி கோவிலைப் புனரமைக்க உதவிகள் புரிந்தார். அத்துடன் அவர் காந்தியவாதியாகவும் திகழ்ந்தார். கதர் உடுப்பு அணிய அனைவரையும் தூண்டினார். கோலா பிலா நகரின் தமிழ்ப் பள்ளியின் ஆரம்ப உறுப்பினர்களில் ஒருவராக இருந்தார். நாடகங்களில் தோன்றி நடித்ததாக கலையரசு சொர்ணலிங்கம் அவர்கள் தனது அஞ்சலிக் குறிப்பு ஒன்றில் தெரிவித்துள்ளார்.

குடும்பம்
1928 ஆம் ஆண்டில் ஞானாமிர்தம் என்ற அமிர்தரத்தினம் அழகக்கோன் (23.06.1910 – 07.12.1988) என்பவரைக் காதலித்துத் திருமணம் புரிந்தார். இவர் யாழ்ப்பாணம், உரும்பிராய், மற்றும் நவாலியைச் சேர்ந்தவர். தனது புதினத்தின் பாத்திரப் பெயர்களையும் தனது மனைவியின் பெயரிலேயே புனைந்தார். நாகலிங்கத்தின் ஏனைய சகோதரர்களும் பின்னர் மலாயாவுக்குப் புலம் பெயர்ந்தனர். இரண்டாம் உலகப் போரின் போது இவர் திறைசேரியில் இருந்து மருத்துவமனை நிருவாகத்துக்கு மாற்றப்பட்டார்.

இக்காலகட்டத்தில் சுபாஸ் சந்திர போசின் உரைகளைத் தமிழில் மொழிபெயர்த்தார்.

இலங்கை திரும்பல்
உலகப் போர் முடிவடைந்த பின்னர் 1947 ஆம் ஆண்டில் காரைநகர் திரும்பினார். இவரது ஏழு பிள்ளைகளில் கடைசி இருவரும் யாழ்ப்பாணத்தில் பிறந்தார்கள்.

மலாய ஓய்வூதியம் பெற்றுக் கொண்டு யாழ்ப்பாணத்தில் பல சமூக சேவைகளில் தன்னை இணைத்துக் கொண்டார். காரைநகர் சிவன் கோவில் 1968 இல் புனரமைக்கப்பட்ட போது அதன் கூட்டுச் செயலராக இருந்தார்.

எழுதிய நூல்கள்
சாம்பசிவம்-ஞானாமிர்தம் அல்லது நன்னெறிக் களஞ்சியம் (1927)

மேற்கோள்கள்

1901 பிறப்புகள்
ஈழத்து எழுத்தாளர்கள்
மலேசியத் தமிழ் எழுத்தாளர்கள்
1979 இறப்புகள்
சிஸ்டைன்

சிஸ்டைன் (Cystine) என்னும் "இருபடி அமினோ அமிலம்", இரண்டு சிஸ்டீன் அமினோ அமிலங்கள் உயிர்வளியேற்றம் அடைவதனால் உருவாகும் இருசல்பைடு ஈதல் பிணைப்பைக் கொண்டது. இதனுடைய வாய்பாடு: (SCH2CH(NH2)CO2H)2. இது, 247-249 °செ வெப்பநிலையில் உருகும் தன்மைக் கொண்ட வெண்மையான திடப் பொருளாகும். சிஸ்டைன், இரு புரத மூலகூறுகளுக்கு இடையிலேயும், ஒரு புரதத்திற்குள்ளேயும் இருசல்பைடு பிணைப்புகளை உருவாக்குவதால் புரதங்களின் மூன்றாம்நிலை கட்டமைப்பில் முக்கிய காரணியாக விளங்குகிறது.

சிஸ்டைனில் உள்ள இருசல்பைடு ஈதல் பிணைப்பு மிக எளிதாக உயிர்வளியிறக்கப்பட்டு தயோல் தொகுதி கொண்ட சிஸ்டீன் அமினோ அமிலமாக உருவாகிறது. இவ்வினையானது தயோல் தொகுதியை கொண்ட மெர்காப்டோஎதனோல் (அ) டைதையோதிரைடோல் ஆகிய வேதிப் பொருட்களால் எளிதாக நிகழ்கிறது.

வேதி வினை: (SCH2CH(NH2)CO2H)2 + 2 RSH → 2 HSCH2CH(NH2)CO2H + RSSR

மேற்கோள்கள்

உயிர்வேதியியல்
மாவேலிக்கரா

மாவேலிக்கரா (mavelikkara) என்பது இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு நகராட்சியாகும். இந்நகரம் அச்சன்கோவில் ஆற்றங்கரையில் ஆலப்புழை மாவட்டத்தின் தெற்குப் பகுதியில் இருக்கிறது. மாவேலிக்கரா தேசிய நெடுஞ்சாலை 47 (NH 47) அருகில் இருக்கிறது. 2001ஆம் ஆண்டு இந்திய மக்கள்தொகை கணக்கெடுப்பின்படி, மாவேலிக்கராவில் மக்கள்தொகை 28,440. மாவேலிக்கரை கேரளத்தின் நகராட்சிகளில் ஒன்று.

மேற்கோள்கள்

வெளி இணைப்புகள் 

 Official website of Mavelikkara taluk

 Shappil House - Ancient Family in Mavelikara

ஆலப்புழை மாவட்டத்தில் உள்ள ஊர்களும் நகரங்களும்
கேரளாவிலுள்ள மாநகரங்கள்
விப்ரோ

விப்ரோ லிமிடெட் (, , ) என்பது இந்தியாவில் பெங்களூருவை தலைமையிடமாகக் கொண்டு உலகளாவிய தகவல் தொழில்நுட்ப சேவைகளை வழங்கும் ஒரு நிறுவனமாகும். விப்ரோ 2011ம் ஆண்டு வருவாய் படி இந்தியாவின் மூன்றாவது பெரிய தகவல் தொழில்நுட்ப சேவை நிறுவனமாக உள்ளது; 2011 ஆம் ஆண்டு தகவல் சேவை வழங்குநர்கள் பட்டியலில் உலக அளவில் 31 வது இடத்தில் உள்ளது. இந்நிறுவனம் மூன்று பிரிவுகளில் செயல்படுகிறது: தகவல் தொழில்நுட்பச் சேவைகள், தகவல் தொழில்நுட்பத் தயாரிப்புகள், நுகர்வோர் சேவை மற்றும் விளக்குகள்.

வரலாறு 
விப்ரோ நிறுவனம்  டிசம்பர் 29, 1945 அன்று மும்பையில் மேற்கு இந்திய தயாரிப்புகள் லிமிடெட் எனும் பெயரில், முஹம்மது ஹசம் பிரேம்ஜி மூலம் தொடங்கப்பட்டது. பிறகு இதன் சுருக்கமாக விப்ரோ என அழைக்கப்படுகிறது. ஆரம்பத்தில் இந்நிறுவனம் காய்கறிகள் மூலம் நெய், வனஸ்பதி, சுத்திகரிக்கப்பட்ட எண்ணெய் ஆகிய தயாரிப்புகளை மகாராஷ்டிர  மாநிலம் ஜலகோன் மாவட்ட அம்ல்னர் என்னும் ஊரில் தயாரித்து வந்தது. கிஸான் என்ற பெயரிலும், ஒட்டகம் மற்றும் சூரியகாந்தி பூவை குழுமச் சின்னமாக வைத்தது. அன்று முதல் இன்று வரை விப்ரோ தங்களது அனைத்து வியாபாரங்களிலும் சூரியகாந்திப் பூவை குழுமச் சின்னமாக வைத்துள்ளது.

1966ஆம் ஆண்டு, தனது தந்தையின் மறைவுக்குப் பிறகு, தனது 21ஆவது வயதில் அசிம் பிரேம்ஜி, விப்ரோவின் தலைவராக பொறுப்பெற்றார். 175 நாடுகளில் உள்ள 175+ வாடிக்கையாளர்களுக்கு மென்பொருள் சேவை செய்கிறது.

நிர்வாக இயக்குநர்களின் பதவி விலகல் - 2011 ஆம் ஆண்டு
2011 ஆம் ஆண்டு, எதிர்பார்த்த இலாபத்தினை ஈட்டாததற்குக் காரணமாக தானே கொணர்ந்த இரட்டை நிருவாக இயக்குநர் முறையைக் காரணம் காட்டினார் அஜிம் பிரேம்ஜி. அதன் விளைவாக கிரிஷ் மற்றும் சுரேஷ் வாஷ்வானி எனும் இரு நிருவாக இயக்குநர்களில் யாரேனும் ஒருவர் பதவி விலக வேண்டிய சூழலில், ஏற்கனவே பதவியேற்றபோது ஒருவரை ஒருவர் விட்டுக்கொடுப்பதில்லை என்று தாங்கள் கொண்ட கொள்கைப்படி இருவருமே விப்ரோவை விட்டு விலகினர்.அதன் பின்னர்  டி கே குரியன் நிருவாக இயக்குநராகப் பதவியேற்றார். விப்ரோவின் நிர்வாக இயக்குநர்களின் பதவி விலகல் செய்தியை முதலில் ஊடகத்திற்குத் தந்தவர் காக்னிசன்ட் நிறுவனத்தின் நிர்வாக இயக்குநரான பிரான்சிஸ் டி சௌசா.

நுகர்வோர் சேவை மற்றும் விளக்குகள்
 "விப்ரோவின் நுகர்வோர் சேவை மற்றும் விளக்குகள் "அத்துறையில் பல முன்னணி நிறுவனங்களை வாங்கியுள்ளது. 2004 ஆம் ஆண்டு கேரளாவை அடிப்படையாகக் கொண்ட சந்திரிகா சோப் நிறுவனத்தை வாங்கியது.
 லண்டனின் யார்ட்லி (yardley) நிறுவனத்தின் சோப்பு,வாசனைத் திரவியங்கள் போன்ற பொருட்களின்ஆசிய, மத்திய கிழக்கு, வட ஆப்பிரிக்கா மற்றும் ஆஸ்திரேலியாவின் வியாபாரத்தை 2009 ஆம் ஆண்டு விப்ரோ வாங்கியது.
...

மைல்கற்கள் 

 1945ல் வெஸ்டர்ன் இந்தியா வெஜிடபிள் பிராடக்ட்ஸ் என்ற பெயரில் தொடக்கம்
 1946ல் ஐபிஓ
 1984 விப்ரோ மென்பொருள் நிறுவனம் தொடக்கம்
 மொத்த ஊழியர்கள் எண்ணிக்கை[நவம்பர் 2014] - 154,297
 வருவாய் [மே 31, 2014] - 7.3 பில்லியன்
 நியூயார்க் பங்குச் சந்தையால் 2000ஆம் ஆண்டு பட்டியலிடப்பட்டுள்ளது.
 2002 விப்ரோ  பிபிஓ

மேற்கோள்கள்

இந்தியத் தகவல் தொழில்நுட்ப நிறுவனங்கள்
கணினி வன்பொருள் நிறுவனங்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
நிப்டி 50 நிறுவனங்கள்
கிராஸிம் இண்டஸ்ட்ரிஸ்

கிராசிம் இன்டஸ்ட்ரீஸ் லிமிடெட் (|) ஒரு ஆதித்ய பிர்லா குழும நிறுவனம்.  இது 1948 ல் தொடங்கப்பட்டது. ஆதித்யா பிர்லா குழுமம் 4 கண்டங்கள் முழுவதும் 12 நாடுகளில் 40 நிறுவனங்கள் வாயிலாக செயல்படுகிறது. அதன் முன்னணி நிறுவனங்களில் கிராசிம் ஒன்றாக இருக்கிறது.

மேற்கோள்கள்

இந்திய நிறுவனங்கள்
நிப்டி 50 நிறுவனங்கள்
1941 தமிழிசை மாநாடு

1941 தமிழிசை மாநாடு என்பது 1941ஆம் வருடம் ஆகஸ்ட் மாதத்தில் சிதம்பரம் அண்ணாமலை நகரில்அண்ணாமலை செட்டியார் முன்னெடுப்பில் தமிழ்நாட்டில் நடைபெற்ற முதலாவது தமிழிசை மாநாடு ஆகும்.தமிழிசை தோய்வு பெற்று இருந்த நிலையில் இந்த மாநாடும் செயற்பாடுகளும் புதுவிசையைக் கொடுத்தன. இதற்கு முன்னர் 1900 தொடக்கத்தில் ஆபிரகாம் பண்டிதர் ஏழு இசை மாநாடுகளை கூட்டி தமிழிசை பற்றிய தமது ஆய்வுகளை எடுத்துரைந்திருந்தார்.

மேற்கோள்கள் 

தமிழிசை மாநாடுகள்
1941 தமிழ் மாநாடுகள்
இந்தியாவில் தமிழ் மாநாடுகள்
லேடி அண்ட் தி ட்ராம்ப்

{{Infobox film
| name           = லேடி அண்ட் தி ட்ராம்ப்
| image          = Lady-and-tramp-1955-poster.jpg
| caption        = படம் திரையரங்குகளில் வெளியானபோது அச்சிடப்பட்ட சுவரொட்டி
| director       = கிளைட் ஜெரோனிமிவில்பிரெட் ஜாக்சன்அமில்ட்டன் லுஸ்கே
| producer       = வால்ட் டிஸ்னி
| screenplay     = ஏர்ட்மான் பென்னெர்ஜோ ரினால்டிரால்ஃப் ரைட் டான் டாகிராடி
| story          = ஜோ கிரான்ட்
| based on       = {{based on|ஹப்பி டான், தி விஸ்லிங் டாக்|வார்ட் கிரீன்}}
| starring       = பெகி லீபார்பரா லூடிலாரி ராபர்ட்சுவெர்னா ஃபெல்டன்பில் தாம்சன்பில் போகொம்
| music          = ஒலிவர் வாலசு
| editing        = டான் ஆலிடே
| studio         = வால்ட் டிஸ்னி தயாரிப்பு
| distributor    = புவெனா விஸ்டா டிஸ்ரிபியூசன்
| released       = 
| runtime        = 75 நிமிடங்கள்
| country        = ஐக்கிய அமெரிக்கா
| language       = ஆங்கிலம்
| budget         = $4 மில்லியன்
| gross          = $93.6 மில்லியன்
}}

லேடி அண்ட் தி ட்ராம்ப் (Lady and the Tramp) 1955ம் ஆண்டு வெளியான ஒரு அமெரிக்க அசைபடம் (animated movie). வோல்ட் டிஸ்னி கொம்பனி நிறுவனத்தால் தயாரிக்கப்பட்ட இப்படம், ஜூன் 22, 1955ல் புவெனா விஸ்டா டிஸ்ரிபியூசன் நிறுவனத்தால் திரையரங்குகளில் வெளியிடப்பட்டது. இது ஒரு காதல் நயமிக்க இசைசார் நகைச்சுவைப் படம். வால்ட் டிஸ்னி அசைவூட்டிய செவ்வியல் தொடரின் 15 ஆவது படம் இது. சினிமாஸ்கோப் அகலத்திரையில் தயாரிக்கப்பட்ட முதல் முழுநீள அசைபடமும் இதுவே. லேடி அன்ட் தி ட்ராம்ப் படம் இரண்டு நாய்களின் கதையைக் கூறுகிறது. ஒன்று, லேடி என்னும் பெயர் கொண்ட பெண் நாய், மேல் நடுத்தர வகுப்புக் குடும்பத்தில் வாழ்கிறது. அடுத்தது, ட்ராம்ப்'' ஒரு ஆண் கட்டாக்காலி. இவை இரண்டும் சந்தித்துக் காதல் சாகசங்களில் ஈடுபடுவதே படத்தின் கதை.

மேற்கோள்கள்

வெளி இணைப்புகள் 
 

ஆங்கிலத் திரைப்படங்கள்
1955 திரைப்படங்கள்
அமெரிக்கத் திரைப்படங்கள்
வால்ட் டிஸ்னி பிக்சர்ஸ் திரைப்படங்கள்
டாட்டா மோட்டார்ஸ்

டாட்டா மோட்டார்ஸ் லிமிடெட் (, , , ) இந்தியாவில் மும்பையைத் தலைமையிடமாகக் கொண்ட பன்னாட்டு வாகன நிறுவனம். இந்நிறுவனம் டாட்டா குழுமத்தின் ஒரு பகுதியாக உள்ளது.

டாட்டா மோட்டார்ஸ் 2010-11 ல் இந்திய ரூபாய் 9,274 கோடி வருவாய் ஈட்டியதன் மூலம், இந்தியாவின் மிக பெரிய கார் நிறுவனமானது. டாட்டா மோட்டார்ஸ் சிறிய, நடுத்தர கார் மற்றும் பயன்பாட்டு வாகனம் பிரிவுகளில் தயாரிப்புகளை கொண்டுள்ளது. இந்நிறுவனம் உலகின் நான்காவது பெரிய டிரக் உற்பத்தியாளராகவும், மேலும் உலகின் இரண்டாவது மிகப்பெரிய பேருந்து உற்பத்தியாளராகவும் உள்ளது. 50,000 தொழிலாளர்கள் இதில் பணியாற்றுகின்றனர். டாட்டா மோட்டார்ஸ் 1954 முதல் இந்தியாவில் 4 மில்லியனுக்கும் அதிகமான வாகனங்களை உற்பத்தி மற்றும் விற்பனை செய்துள்ளது.

டாட்டா மோட்டார்ஸ் மும்பை பங்குச் சந்தை மற்றும் தேசிய பங்குச் சந்தையில் பட்டியலிடப்பட்டுள்ளது. அத்துடன் நியூயார்க் பங்கு சந்தையிலும் பட்டியலிடப்பட்டுள்ளது. 2005 ல் டாட்டா மோட்டார்ஸ் இந்திய ருபாய் 320 பில்லியன் மேல் ஆண்டு வருவாய் ஈட்டியது. இந்தியாவின் முதல் 10 நிறுவனங்களுள் ஒன்றாக உள்ளது. 2010 இல் எகனாமிக் டைம்ஸ் மற்றும் வர்த்தக நிதியம் நடத்திய ஒரு வருடாந்திர கணக்கெடுப்பில் 'இந்தியாவின் மிகவும் மதிப்புமிக்க பிராண்ட்' என்ற பட்டத்தை டாட்டா மோட்டார்ஸ் பெற்றது.

டாட்டா மோட்டார்சின் தானுந்து உற்பத்தி மற்றும் உருவாக்கம் ஜாம்ஷெட்பூர், பந்த் நகர், லக்னோ, அகமதாபாத், சனந்த், தர்வாத் மற்றும் புனே போன்ற இந்திய நகரங்களிலு, அர்ஜென்டீனா, தென் ஆப்பிரிக்கா மற்றும் தாய்லாந்து போன்ற இடங்களிலும் நடைபெறுகிறது.

டாட்டா மோட்டார்ஸ், டாட்டா குழுமத்தின் ஒரு பகுதியாகும்; டாட்டா குழுமம் டாட்டா சன்ஸ் நிறிவனம் மூலம் டாட்டா மோட்டார்சின் பங்கு மேலாண்மை செய்கிறது.

டாடா எலக்ட்ரிக் பயணிகள் வாகனம்
இந்திய சந்தையில் பேட்டரி மின்சார வாகனங்கள் மூலம் இயங்கும் நெக்ஸான் EV, பஞ்ச் EV, டிகோர் EV, மற்றும் டியாகோ EV உள்ளிட்ட மாடல்கள் மூலம் நாட்டின் முதன்மையான எலக்ட்ரிக் பயணிகள் வாகன தயாரிப்பாளராக விளங்குகின்றது.

வாங்கிய நிறுவனங்கள்
 2004 ல் டாட்டா மோட்டார்ஸ் தென் கொரியாவின் டேவூ டிரக் உற்பத்தி பிரிவை வாங்கியது. தற்போது இது டாட்டா டேவூ என அழைக்கப்படுகிறது.
 2005 இல், டாட்டா மோட்டார்ஸ் ஆர்கோனீஸ் ஹிஸ்பானோ கர்ரோசெரா நிறுவனத்தின் 21% பங்குகளை வாங்கியது. இதனால் அந்நிறுவனத்தின் கட்டுப்படுத்தும் உரிமையை பெற்றது
 2008 இல், டாட்டா மோட்டார்ஸ், டெய்ம்லர் மற்றும் லான்செஸ்டர் வர்த்தக பெயர் உள்ளடக்கிய பிரித்தானிய ஜாகுவார் லேண்ட் ரோவர் (JLR), நிறுவனத்தை கையகப்படுத்தியது

துணை நிறுவன பிராண்டுகள்

மேற்கோள்கள்

டாட்டா குழுமம்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
இந்தியத் தானுந்து வணிக நிறுவனங்கள்
பன்னாட்டு வணிக நிறுவனங்கள்
நிப்டி 50 நிறுவனங்கள்
கிறிஸ் வோக்ஸ்

கிறிஸ்டோபர் ரோஜர்ஸ் வோக்ஸ் (Chris Woakes, பிறப்பு: 2 மார்ச் 1989) என்பவர் இங்கிலாந்து துடுப்பாட்டக்காரர் ஆவார். இவர் பன்னாட்டுப் போட்டிகளில் இங்கிலாந்து அணிக்காகவும் உள்ளூர் போட்டிகளில் வார்விக்சையர் அணிக்காகவும் விளையாடி வருகிறார். இவர் 2019 துடுப்பாட்ட உலகக்கிண்ணத்தை வென்ற இங்கிலாந்து அணியில் இடம்பெற்றிருந்தார். இவர் ஒரு வலது-கை மட்டையாளரும் வலது-கை மிதவேகப் பந்துவீச்சாளரும் ஆவார்.

வோக்ஸ் விளையாடிய முதல் தேர்வுப் போட்டி 2013ஆம் ஆண்டு நடைபெற்ற ஆஷஸ் தொடரின் 5வது போட்டியாகும். இவர் 2017ஆம் ஆண்டு ஐபிஎல் போட்டியில் கொல்கத்தா நைட் ரைடர்ஸ் அணிக்காக ஏலத்தில் எடுக்கப்பட்டார்.  லார்ட்ஸ் மைதானத்தில் இந்தியாவுக்கு எதிராக நடைபெற்ற தேர்வுப் போட்டியில் வோக்ஸ் தனது முதலாவது தேர்வு நூறைப் பதிவு செய்தார்.

மேற்கோள்கள்

இங்கிலாந்துத் துடுப்பாட்டக்காரர்கள்
1989 பிறப்புகள்
ஹியர்போர்ட்சையர் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
வார்விக்சையர் துடுப்பாட்டக்காரர்கள்
வாழும் நபர்கள்
தமிழர் பருவ காலங்கள்

தமிழர் பருவ காலங்கள் என்பது, பண்டைக்காலம் முதல் தமிழ்நாட்டில் வழக்கில் இருந்த பருவகாலப் பிரிவுகளைக் குறிக்கும். தமிழர்கள் ஓர் ஆண்டை கார்காலம், கூதிர்காலம் (குளிர்காலம்), ​முன்பனிக்காலம், பின்பனிக்காலம், இளவேனில்காலம், முதுவேனில்காலம் என ஆறு பருவங்களாக பிரித்தனர்.

இளவேனில்காலம்: இது தமிழ் மாதமான சித்திரை, வைகாசி யை உள்ளடக்கியது.
முதுவேனில்காலம்: இது தமிழ் மாதமான ஆனி, ஆடி யை உள்ளடக்கியது.
 கார்காலம்:  இது தமிழ் மாதமான ஆவணி, புரட்டாசி யை உள்ளடக்கியது.
கூதிர்காலம்: இது தமிழ் மாதமான ஐப்பசி, கார்த்திகை யை உள்ளடக்கியது. இலைகள் கூம்பி உதிர்வது கூதிர் எனப்படும்.
முன்பனிக்காலம்: தமிழ் மாதமான மார்கழி, தை யை உள்ளடக்கியது.
பின்பனிக்காலம்: இது தமிழ் மாதமான மாசி, பங்குனி யை உள்ளடக்கியது.

பண்டைத் தமிழ் மக்கள் மாறிமாறி வரும் பருவ காலங்களைக் காலத்தின் மாற்றங்களாக மட்டும் கருதாமல் மக்கள் வாழ்வியலுடனும், அவர்கள் வாழும் நிலத்துடனும் பிணைத்துப் பார்த்தார்கள். தமிழர் நிலப் பிரிவுகளான முல்லை, குறிஞ்சி, மருதம், நெய்தல், பாலை போன்றவற்றுக்கு உரித்தான பருவகாலங்களைப் பற்றித் தொல்காப்பியம் பேசுகிறது. இதன்படி, முல்லை நிலத்துக்குக் கார் காலமும்; குறிஞ்சி நிலத்துக்குக் கூதிர் காலமும், முன்பனிக் காலமும்; மருதத்துக்கும், நெய்தலுக்கும் எல்லாப் பருவகாலங்களும், பாலை நிலத்துக்கு இளவேனில், முதுவேனில், முன்பனி ஆகிய காலங்களும் உரியவை.

பெரும் பொழுது 
[இரண்டு மாதம் ஒரு பெரும் பொழுதாகும்]

மேற்கோள்கள்

பருவ காலங்கள்
காலம்
குறுங்கட்டுரைகள்
ஒற்றைத்தாடை அட்டை

ஒற்றைத்தாடை அட்டை அல்லது ரி.ரெக்ஸ் அட்டை (Tyrannobdella rex) குருதி உறிஞ்சும் அட்டை இனத்தைச் சேர்ந்த மற்றைய அட்டை இனங்களைப் போலல்லாது ஒற்றைத்தாடையுடன் காணப்படும் அட்டை இனமாகும். மனிதன் உட்பட பாலூட்டி விலங்குகளின் சீதமென்சவ்வுப் பகுதிகளில் குருதியை உறிஞ்சும், குறிப்பாக மூக்குக்குள் சென்று வசிக்கும் இயல்பு கொண்டது. இவ்வினம் எட்டுப் பல்லைக் கொண்டது. இது தென்னமெரிக்காவில் பேரு நாட்டின் அமேசன் பகுதியில் குளித்த சிறுமியின் மூக்கிலிருந்து 2010-இல் கண்டுபிடிக்கப்பட்டது.

அமைப்பு 

வேறு அட்டை இனங்களில் இரண்டு அல்லது மூன்று தாடைகளும் அவற்றில் இரண்டு அல்லது மூன்று வரிசையில் பற்களும் அமைந்திருக்கும், ஆனால் ரி.ரெக்ஸ் அட்டையில் ஒற்றைத்தாடையைக் கொண்டுள்ளதால் ஒரே வரிசையில் பற்களைக் கொண்டுள்ளன. இவற்றில் மற்றைய அட்டை இனங்களை விடப் பெரிய பற்கள் காணப்படுகின்றன. இத்தகைய சிறப்பம்சங்களால் பட்டியலில் அடக்கப்பட்டுள்ளது.

வாழ்க்கை 

மற்றைய அட்டை இனங்களோ குருதி உணவைப் பெற்றுக்கொண்டதும் அவ்விடத்தை விட்டு நீங்கிச் செல்கின்றன, ஆனால் இவை பாலூட்டிகளின் சீதமென்சவ்வுப் பகுதிகளில் தங்கி இருந்து உணவைப் பெறுவதோடு அங்கேயே தங்கி இருந்துவிடுகின்றன. இவை பாலூட்டிகளின் மூக்கு, வாய், தொண்டைப் பகுதிகளை விரும்புகின்றன. இவை மூக்கிற்குள் வசிக்கும் பொழுது குறிப்பிட்ட மாந்தருக்குக் கடும் தலைவலி ஏற்படும்.

பெயரீடு 

இவற்றின் பெரிய பற்கள் டைரனொசோரசு (Tyrannosaurus rex) எனும் டைனசோரை நினைவுகூர்வதால் Tyranobdella எனும் புதிய பேரினம் உருவாக்கப்பட்டது. Tyrannobdella rex எனும் பெயர் பிலிப்சு என்பவரால் வைக்கப்பட்டது; Tyrannobdella: tyrannos (கிரேக்கம்.) – ‘‘கொடுங்கோல்’’ + bdella (கிரேக்கம்.) – ‘‘அட்டை’’; rex: rex (கிரேக்கம்.) – ‘‘மன்னன்’’.

அட்டைகள்

மேற்கோள்கள்

2010 இல் விவரிக்கப்பட்ட விலங்குகள்